ترجمان دفترخارجہ اسلامی جمہوریہ ایران:

برطانیہ غیر مستقیم طور سے یمنی عوام پر جارحیت میں شمولیت کا جواب دے

یورپی یونین کی قرارداد کے باوجود سعودی اتحاد کو بڑے پیمانے پر اسلحہ فراہم کرنے پر برطانیہ کو جوابدہ ہونا ہوگا ۔

خبر کا کوڈ: ۴۲۲۶۲۰

تاریخ: ۱۴ آبان ۲۰۱۶ - ۱۹:۱۵

رسا نیوز ایجنسی کی رپورٹ کے مطابق ترجمان دفترخارجہ اسلامی جمہوریہ ایران نے یمنی بحران میں ایران کے ملوث ہونے کا برطانوی الزامات کو مسترد کرتے ہوئے کہا : برطانیہ سعودی عرب کی قیادت میں یمن میں قتل عام کرنے والے اتحاد کو بڑے پیمانے پر اسلحہ فراہم کر رہا ہے اور اسے اس حوالے سے جوابدہ ہونا ہوگا ۔

ترجمان دفترخارجہ اسلامی جمہوریہ ایران بہرام قاسمی نے ایک برطانوی عہدیدار کی طرف سے ایران پر بے بنیاد الزامات کے در میں اپنے رد عمل ظاہر کرتے ہوئے بیان کیا : برطانیہ سعودی عرب کے نام نہاد فوجی اتحاد کو اسلحہ فراہم کرنے والا دوسرا بڑا ملک ہے ۔

انہوں نے کہا : سعودی عرب کی سربراہی میں قتل عام کرنے والے اتحادی یمن پر جارحیت کر رہے ہیں جس میں معصوم لوگ بالخصوص یمنی بچے جاں بحق ہو رہے ہیں ۔

ترجمان دفتر خارجہ نے برطانوی حکام کو مخاطب کرتے ہوئے کہا : برطانیہ کو چاہئے کہ ایسے بے بنیاد الزامات اور جهوٹے بیانات دینے کی بجائے اپنے اپنے غیرانسانی اقدامات کا جواب دے ۔

بہرام قاسمی نے تاکید کی : سعودی عرب کو اسلحہ فراہمی روکنے کی یورپی یونین کی قرارداد کے باوجود برطانیہ نے کیوں ایسے مہلک هتهیاروں کی فراہمی کو جاری رکهی ہوئی ہے ۔

واضح رہے کہ آل سعود یھود کی طرف سے یمن کے خلاف اتحادیوں کی طرف سے بے شمار جارحیت میں ہزاروں کی تعداد میں یمنی بے گناہ مظلوم عوام شہید و زخمی ہو رہے ہیں اور برطانیہ وہ ملک ہے جو ہر طرح کا اسلحہ ان کو فراہم کرا رہا ہے ۔